**Adatvédelmi Tájékoztató**

**A MOL Nyrt. („Társaság”) partneri rendszerével kapcsolatos adatkezelési tevékenységéről**

| **Az adatkezelés megnevezése és célja** | **Az adatkezelés jogalapja** | **A kezelt adatok köre és azok forrása** | **Az adatkezelés időtartama** | **Adattovábbítás címzettje** | **Adatfeldolgozó és adatfeldolgozási tevékenység** |
| --- | --- | --- | --- | --- | --- |
| **A töltőállomás üzemeltetésre pályázók és egyéb érintettek (ideértve a magánszemély pályázókat, valamint a jogi személy pályázók munkavállalóinak és kapcsolattartóinak, hitelesítő tanúk adatait) személyes adatainak kezelése a pályázatuk elbírálása céljából a Társaság által kiírt pályázatok (tenderek) során**  A fenti adatkezelés a tender lefolytatása, pályázatok elbírálása céljából szükséges. A magánszemély pályázó vagy a jogi személy pályázó munkavállalói és kapcsolattartói önéletrajzának és az egyéb pályázati anyagainak benyújtására a Társaság elsődlegesen a [kiskerpalyazat@mol.hu](mailto:kiskerpalyazat@mol.hu) e-mail postafiókot biztosítja. Titoktartási nyilatkozatok hitelesítő tanúi a nyilatkozatok jogi megfelelősségének biztosítása érdekében járnak el, a Társaság pedig ezen célból kezeli személyes adataikat. | **Természetes személy pályázók esetén**: GDPR 6. cikk (1) a) pontja (az érintett önkéntes hozzájárulása) / **jogi személy pályázók esetén**: GDPR 6. cikk (1) f) pontja – az adatkezelés a Társaság és a pályázó jogi személy jogos érdekeinek érvényesítéséhez szükséges. A jogos érdek: a pályázatok elbírálása, a sikeres pályázók kiválasztása és velük a töltőállomás üzemeltetésével kapcsolatos szerződés megkötése.  Természetes személy pályázók esetén a hozzájárulás bármikor visszavonható, amely egyben a pályázat visszavonásának is minősül; ez esetben pályázati célból a Társaság az adataikat nem kezeli tovább.  A hozzájárulás visszavonása nem érinti a hozzájáruláson alapuló, visszavonás előtti adatkezelés jogszerűségét.  Pályázati díj befizetése esetén jogszabályi kötelezettség teljesítése az adó és számviteli bizonylatok megőrzése céljából. | A pályázó neve, címe (irányítószám, város, utca, házszám), személyes életrajzi adatlapja, mobiltelefon száma, e-mail címe, Az elektronikus regisztrációhoz szükséges felhasználó név, jelszó.  A pályázat keretében megadott egyéb adatai és benyújtott egyéb dokumentumai (például: a pályázó vagy képviselőjének, munkavállalóinak, titoktartási nyilatkozata, üzleti elképzelés adatai).  A Társaság a titoktartási nyilatkozatot a Társaság részére való átadástól számított egy évig kezeli.  A pályázatii díjról kiállított társasági (MOL) számla vevő adatai (amennyiben az erről szóló pályázói nyilatkozat nincs kitöltve, úgy a „pályázó adatai” részben megadottak szerint készíti el a számlát a Társaság): vevő neve, címe (irányítószám, város, utca, házszám), pályázó neve, amennyiben helyette más fizeti meg a pályázati díj összegét.  A pályázati díj utalásának adatai: pályázati díj utalásának dátuma, bankszámla tulajdonosának neve, bankszámla száma, pályázati díj összege, közlemény.  Az adatok forrása: a pályázó. | Az utolsó aktív jelentkezés lezárultakor vagy 1 évvel az utolsó aktiválás után. (így a toborzással foglalkozó kollégák megkereshetik új, számára érdekes lehetőségekkel)  Amennyiben a karrier oldalon lévő profilja törlését szeretné kérni, jelezze szándékát a careers@mol.hu email címen!  A sikertelen pályázók esetleges polgári jogi követelésével szembeni védekezés céljából az egyes adatkezelési céloknál meghatározott időtartam vagy – amennyiben a pályázó a tender lezárását megelőzően a pályázatát visszavonja, úgy ezen időpontig. Ez utóbbi esetben a Társaság úgy tekinti, hogy a pályázó (vagy jogi személy esetén annak munkavállalója, kapcsolattartója) polgári jogi vagy egyéb adatvédelmi jogsértéssel kapcsolatos igényt nem kíván érvényesíteni a Társasággal szemben.    **Adóügyi bizonylatok** esetén – a pályázati díjra tekintettel: annak a naptári évnek az utolsó napjától számított **5 év**, amelyben az adóról bevallást, adatbejelentést, bejelentést kellett volna tenni, illetve bevallás, adatbejelentés, bejelentés hiányában az adót meg kellett volna fizetni (Art. 78. § (3), 202. § (1)).    **Számviteli bizonylatok** esetén – a pályázati díjra tekintettel: **8 év** (Szvtv. 168-169. §). | Nincs. | MOL GBS Magyarország Kft. (1039 Budapest, Szent István utca 14.) A pályázati díj számlázáshoz szorosan kapcsolódó pénzügyi szolgáltatás.  A MOL GBS Magyarország Kft. az alábbi adatokhoz fér hozzá:  A pályázó neve, címe, a pályázati díj átutalásának adatai (pályázati díj utalásának dátuma, bankszámla tulajdonosának neve, bankszámlaszám, pályázati díj összege, közlemény)  **MOL IT & Digital GBS Magyarország Kft** (1117 Budapest, Budafoki út 79.) – az adatkezeléshez szorosan kapcsolódó informatikai és szerverszolgáltatás nyújtása. |
| **Lehetséges töltőállomás üzemeltetők adatbázisa – pályázati információk kiküldése céljából** – a Társaság saját belső adatbázisában gyűjti azon érintettek és jogi személy érdeklődők adatait, akik jelzik a Társaság felé, hogyérdeklődnek a töltőállomás üzemeltetés, és így a Társaság egy esetleges pályázati kiírása (tender) iránt. Részükre a Társaság információt küld a pályázati kiírásokról. | **Természetes személy érdeklődők esetén**: GDPR 6. cikk (1) a) pontja (az érintett önkéntes hozzájárulása) / **jogi személy érdeklődők esetén**: GDPR 6. cikk (1) f) pontja – az adatkezelés a Társaság és a jogi személy érdeklődő jogos érdekeinek érvényesítéséhez szükséges. A jogos érdek: a megfelelő partnerek megtalálása, az új pályázati kiírásokról történő tájékoztatás.  Természetes személy érdeklődők esetén a hozzájárulás bármikor visszavonható, amely esetben pályázati információk kiküldése céljából a Társaság az adataikat nem kezeli tovább.  A hozzájárulás visszavonása nem érinti a hozzájáruláson alapuló, visszavonás előtti adatkezelés jogszerűségét. | **Természetes személy érintett esetén**: név, cím, telefonszám, e-mail cím személyes életrajzi adatlapja. Az adatbázisba történő elektronikus regisztrációhoz szükséges felhasználó név, jelszó  **Jogi személy érdeklődő esetén**: kapcsolattartó neve, telefonszáma, e-mail címe, személyes életrajzi adatlapja. Az adatbázisba történő elektronikus regisztrációhoz felhasználó név, jelszó  Az adatok forrása: az érdeklődő. | Az utolsó aktív jelentkezés lezárultakor, vagy 1 évvel az utolsó aktiválás után. (így a toborzással foglalkozó kollégák megkereshetik új számára érdekes lehetőségekkel)  Amennyiben a karrier oldalon lévő profilja törlését szeretné kérni, jelezze szándékát a careers@mol.hu email címen! | Nincs. | **MOL IT & Digital GBS Magyarország Kft** (1117 Budapest, Budafoki út 79.) – az adatkezeléshez szorosan kapcsolódó informatikai és szerverszolgáltatás nyújtása. |
| **A pályázat során a titoktartási kötelezettség teljesítésének ellenőrzése** | **Természetes személy érdeklődők esetén**: GDPR 6. cikk (1) f) pontja (az adatkezelő jogos érdeke) / **jogi személy érdeklődők esetén**: GDPR 6. cikk (1) f) pontja – az adatkezelés a Társaság és a jogi személy érdeklődő jogos érdekeinek érvényesítéséhez szükséges. A jogos érdek: a megfelelő partnerek megtalálása, a MOL Nyrt. által a pályázati kiírás során az érintett tudomására hozott üzleti információk védelme. | **A titoktartási nyilatkozat tartalma.** | A Társaság a titoktartási nyilatkozatot a Társaság részére való átadástól számított egy évig kezeli. | Nincs. | **MOL IT & Digital GBS Magyarország Kft** (1117 Budapest, Budafoki út 79.) – az adatkezeléshez szorosan kapcsolódó informatikai és szerverszolgáltatás nyújtása. |
| **A pályázatokkal kapcsolatos csalások és visszaélések megelőzése, észlelése és kivizsgálása**  **A csalások és visszaélések megelőzésére és kivizsgálására irányadók a MOL-csoport Etikai és Üzleti Magatartási Kódexe, Üzleti Partneri Etikai Kódexe, Etikai Tanács Eljárási Rendje („Etikai Kódex”), melyek alább érhetők el:**[**https://mol.hu/hu/molrol/etika-es-megfeleles/etika/**](https://mol.hu/hu/molrol/etika-es-megfeleles/etika/) | GDPR 6. cikk (1) f) pontja (az adatkezelés az adatkezelők jogos érdekeinek érvényesítéséhez szükséges). A jogos érdek: az adatkezelők vagyonát, üzleti titkait, szellemi tulajdonát és üzleti hírnevét, valamint a megfelelő, tiszteleten alapuló és félelem-, valamint megtorlás-mentes munkakörnyezetet veszélyeztető szabálytalanságok megelőzése, feltárása és a felelős személyek felelősségre vonása. Az érdekmérlegelési teszt elérhető [ide kattintva](https://www.multipont.hu/pdf/mol_multipont_erdekmerlegelesi_tesztek.pdf). | Valamennyi az előző adatkezelési céloknál meghatározott személyes adat. | Ha a vizsgálat alapján a bejelentés nem megalapozott vagy további intézkedés megtétele nem szükséges, a bejelentésre vonatkozó adatokat a vizsgálat befejezését követő 60 napon belül törölni kell.  Ha a vizsgálat alapján intézkedés megtételére kerül sor – ideértve a bejelentő személlyel szemben jogi eljárás vagy fegyelmi intézkedés megtétele miatti intézkedést is – a bejelentésre vonatkozó adatokat a bejelentési rendszerben legfeljebb a bejelentés alapján indított eljárások jogerős lezárásáig lehet kezelni. | Amennyiben a MOL Nyrt. Etikai vizsgálatot indít, az Etikai Tanács tagjai hozzáférnek a vizsgálathoz szükséges adatokhoz.   Amennyiben a MOL Nyrt. a csalások és visszaélések megelőzése, észlelése és kivizsgálása érdekében egyéb eljárást indít, a Régió Biztonság, Csoportszintű Biztonság és a Belső Audit szervezetek munkavállalói hozzáférnek a vizsgálathoz szükséges | **MOL IT & Digital GBS Magyarország Kft** (1117 Budapest, Budafoki út 79.) - az adatkezeléshez szorosan kapcsolódó informatikai és szerverszolgáltatás nyújtása. |
| **A pályázatokkal kapcsolatos jogi igényérvényesítés a Társaság vagy a pályázó részéről. Ilyen lehet például** a GDPR 17. cikk (3) e) alapján a pályázó által a pályázattal kapcsolatban esetlegesen kezdeményezett jogvitákban és hatósági eljárásokban történő védekezés. | GDPR 6. cikk (1) f) pontja (az adatkezelés valamely adatkezelő jogos érdekeinek érvényesítéséhez szükséges). A jogos érdek: jogérvényesítés valamely adatkezelő részéről, és a vevő által eshetőlegesen kezdeményezett jogvitában vagy hatósági eljárásban történő sikeres védekezés. Az érdekmérlegelési teszt elérhető [ide kattintva](https://www.multipont.hu/pdf/mol_multipont_erdekmerlegelesi_tesztek.pdf). | Valamennyi az előző adatkezelési céloknál meghatározott személyes adat. | A sikertelen pályázók esetleges polgári jogi követelésével szembeni védekezés céljából az előző adatkezelési céloknál meghatározott időtartamok vagy – amennyiben a pályázó a tender lezárását megelőzően a pályázatát visszavonja, úgy ezen időpontig. Ez utóbbi esetben a Társaság úgy tekinti, hogy a pályázó (vagy jogi személy esetén annak munkavállalója, kapcsolattartója) polgári jogi vagy egyéb adatvédelmi jogsértéssel kapcsolatos igényt nem kíván érvényesíteni a Társasággal szemben. | Amennyiben a MOL Nyrt. vagy a pályázó eljárást indít, a MOL Kiskereskedelmi Operáció, vállalkozási és üzemeltetési szakértői, a Régió Biztonság, Csoportszintű Biztonság és a Belső Audit szervezetek, a HR szervezet és a JOG MOL szervezet munkavállalói hozzáférnek a vizsgálathoz szükséges adatokhoz. | **MOL IT & Digital GBS Magyarország Kft** (1117 Budapest, Budafoki út 79.) – az adatkezeléshez szorosan kapcsolódó informatikai és szerverszolgáltatás nyújtása |

**Adatkezelők neve, székhelye, telefonszáma, weboldala (ahol az adatvédelmi tájékoztatók elérhetők) és e-mail címe, esetleges egyéb elérhetősége:**

**MOL Nyrt.** (székhely: 1117 Budapest, Október huszonharmadika u. 18., telefonszám: +36-1-886-5000, weboldal: www.mol.hu, e-mail cím: ugyfelszolgalat@mol.hu)

**MOL GBS Magyarország Kft.** – a Társaság és a partner közötti szerződésben foglaltak pénzügyi teljesítése érdekében (székhely: 1039 Budapest, Szent István utca 14., e-mail cím: GBS@mol.hu)

**Az adatkezelők kapcsolattartója/ kapcsolattartói:**

**MOL Nyrt. -** e-mail cím: ugyfelszolgalat@mol.hu

**Az adatkezelőknél az adatvédelmi tisztviselő(k) neve és elérhetősége:**

**MOL Nyrt.**  e-mail cím: [dpo@mol.hu](mailto:dpo@mol.hu)

**Az adatkezelőnél az adatokhoz való hozzáférésre jogosultak:**

* **A töltőállomás üzemeltetésre pályázók és egyéb érintettek (ideértve a magánszemély pályázókat, valamint a jogi személy pályázók munkavállalóinak és kapcsolattartóinak, hitelesítő tanúk adatait) személyes adatainak kezelése a pályázatuk elbírálása céljából a Társaság által kiírt pályázatok (tenderek) során:** A MOL Kiskereskedelmi Operáció, vállalkozási és üzemeltetési szakértői, Kiskereskedelem Értékesítés MOL, MOL HR szervezete, Régióbiztonság szervezete.
* **Lehetséges töltőállomás kezelők adatbázisa – pályázati információk kiküldése:** A MOL Kiskereskedelmi Operáció Vállalkozási és üzemeltetési szakértői, Kiskereskedelem Értékesítés MOL, MOL HR szervezete, Régióbiztonság szervezete.
* **A pályázat során a titoktartási kötelezettség teljesítésének ellenőrzése:** A MOL Kiskereskedelmi Operáció, Vállalkozási és üzemeltetési szakértői
* **A pályázatokkal kapcsolatos csalások és visszaélések megelőzése, észlelése és kivizsgálása:** Amennyiben a MOL Nyrt. Etikai vizsgálatot indít, az Etikai Tanács tagjai hozzáférnek a vizsgálathoz szükséges adatokhoz.   
    
  Amennyiben a MOL Nyrt. a csalások és visszaélések megelőzése, észlelése és kivizsgálása érdekében egyéb eljárást indít, a Régió Biztonság, Csoportszintű Biztonság és a Belső Audit szervezetek munkavállalói hozzáférnek a vizsgálathoz szükséges
* **A pályázatokkal kapcsolatos jogi igényérvényesítés a Társaság vagy a pályázó részéről:** Amennyiben a MOL Nyrt. vagy a pályázó eljárást indít, a MOL Kiskereskedelmi Operáció, vállalkozási és üzemeltetési szakértői, a Régió Biztonság, Csoportszintű Biztonság és a Belső Audit szervezetek, a HR szervezet és a JOG MOL szervezet munkavállalói hozzáférnek a vizsgálathoz szükséges adatokhoz.

**Adatfeldolgozók neve, székhelye, telefonszáma, weboldala (ahol az adatvédelmi tájékoztatók elérhetők) és e-mail címe:**

**MOL GBS Magyarország Kft.** – e-mail cím: [GBS@mol.hu](mailto:MSCBekasmegyer@msc.mol.hu)

**MOL IT & Digital GBS Magyarország Kft** – e-mail cím: [itu@mol.hu](mailto:itu@mol.hu)

**Az adatfeldolgozók kapcsolattartója/ kapcsolattartói:**

**MOL GBS Magyarország Kft.** – e-mail cím: [GBS@mol.hu](mailto:MSCBekasmegyer@msc.mol.hu)

**MOL IT & Digital GBS Magyarország Kft** – e-mail cím: [itu@mol.hu](mailto:itu@mol.hu)

**Az adatfeldolgozóknál az adatvédelmi tisztviselő(k) neve és elérhetősége:**

**MOL GBS Magyarország Kft.** – e-mail cím: [dpo@mol.hu](mailto:dpo@mol.hu)

**MOL IT & Digital GBS Magyarország Kft** – e-mail cím: [dpo@mol.hu](mailto:dpo@mol.hu)

**Az adatfeldolgozóknál az adatokhoz való hozzáférésre jogosultak:**

**MOL GBS Magyarország Kft.** –

**MOL IT & Digital GBS Magyarország Kft** – a rendszerüzemeltetési feladatokat ellátó munkavállalók

**Különleges személyes adat(ok) kezelése a jelen Tájékoztatóban meghatározott célból:** nem valósul meg különleges személyes adatok kezelése.

**Adattovábbítás megvalósulása harmadik országba:** nem valósul meg harmadik országba irányuló adattovábbítás.

**Automatizált döntéshozatal ténye, ideértve a profilalkotást is, valamint legalább ezekben az esetekben az alkalmazott logikára és arra vonatkozóan érthető információk, hogy az ilyen adatkezelés milyen jelentőséggel, és az érintettre nézve milyen várható következményekkel rendelkezik:** nem valósul meg automatizált döntéshozatal, valamint profilalkotás.

**Adatbiztonsági intézkedések:**

A Társaság az érintettek személyes adatai titkosságának, sértetlenségének és rendelkezésre állásának garantálása érdekében a személyes adatokat kizárólag az illetékes munkavállalók hozzáférését engedő jogosultságához kötött adathordozókon és tárhelyeken, valamint jelszóval védett és/vagy titkosított adatbázisokban tárolja az IT biztonsági szabványoknak és standardoknak megfelelően. A Társaság az adatokat a kockázattal arányos védelem keretében, illetve a személyes és üzleti adatok típusának besorolásához (klasszifikációjához) mérten hálózati, infrastrukturális és alkalmazás szintű védelemmel (tűzfalakkal, antivírus programokkal, tárolást és kommunikációt titkosító mechanizmusokkal, tartalomszűréssel és egyéb technikai- valamint folyamat-megoldásokkal) biztosítja. Az adatvédelmi incidenseket, folyamatosan monitorozza és kezeli. Titkosítás esetében az aszimmetrikus kódolás eredményeképpen a dekódoló kulcs ismerete nélkül a titkosított adatfolyam nem fejthető vissza.

A Társaság a papíralapú dokumentumok és valamennyi papíralapon kezelt személyes adat esetén az adatbiztonságról az illetéktelen személyek által hozzá nem férhető helyen történő tárolás útján gondoskodik. Az adatkezelési idő lejártát követően a papíralapú dokumentumokat a Társaság égetés útján vagy iratmegsemmisítő gép használatával semmisíti meg, erre szakmailag felkészített munkavállalók útján.

**Az Ön adatkezeléssel kapcsolatos jogai:**

Az Ön adatvédelmi jogait és jogorvoslati lehetőségeit, és azok korlátozásait részletesen a GDPR tartalmazza (különösen a GDPR 15., 16., 17., 18., 19., 21., 22., 77., 78., 79. és 82. cikkei). Ön az adatairól bármikor tájékoztatást kérhet, bármikor kérelmezheti adatainak helyesbítését, törlését vagy kezelésük korlátozását, egyébiránt a jogos érdeken alapuló adatkezelés ellen tiltakozhat. Az alábbiakban összefoglaljuk a legfontosabb rendelkezéseket.

A Társaság különösen az alábbiakra hívja fel a figyelmét a tájékoztatás megadása során: **Ön jogosult arra, hogy a saját helyzetével kapcsolatos okokból bármikor tiltakozzon személyes adatainak a Társaság jogos érdekéből eredő kezelése ellen. Ebben az esetben a Társaság a személyes adatokat nem kezelheti tovább, kivéve, ha a Társaság bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az Ön érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak**.

**Tájékoztatáshoz való jog:**

Amennyiben a Társaság Önre vonatkozó személyes adatot kezel, a Társaság köteles Önnek tájékoztatást nyújtani – az Ön erre irányuló kérelme nélkül is – az adatkezelés legfontosabb jellemzőiről, így az adatkezelés céljáról, jogalapjáról, időtartamáról, a Társaság és képviselője személyéről és elérhetőségéről, az adatvédelmi tisztviselő elérhetőségéről, a személyes adatok címzettjeiről, jogos érdeken alapuló adatkezelés esetén a Társaság és/vagy harmadik fél jogos érdekéről, illetve az Ön adatkezeléssel kapcsolatos jogairól és jogorvoslati lehetőségeiről (ideértve a felügyeleti hatósághoz történő panasz benyújtásának jogát), továbbá, amennyiben nem Ön az adatok forrása, úgy a személyes adatok forrásáról és az érintett személyes adatok kategóriáiról, amennyiben Ön még nem rendelkezik ezekkel az információkkal. A Társaság ezt a tájékoztatást a jelen tájékoztatónak az Ön rendelkezésre bocsátásával adja meg.

**Hozzáférési jog:**

Ön jogosult arra, hogy a Társaságtól visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és az adatkezeléssel kapcsolatos egyes információkhoz hozzáférést kapjon, ideértve az adatkezelés céljait, az érintett személyes adatok kategóriáit, a személyes adatok címzettjeit, az adatkezelés (tervezett) időtartamát, az érintett jogait és jogorvoslati lehetőségeit (ideértve a felügyeleti hatósághoz történő panasz benyújtásának jogát), továbbá az adatok nem Öntől való gyűjtése esetén ezek forrására vonatkozó információkat.

Az Ön kérése esetén a Társaság az adatkezelés tárgyát képező személyes adatok másolatát az Ön rendelkezésére bocsátja. Az Ön által kért további másolatokért a Társaság az adminisztratív költségeken alapuló, ésszerű mértékű díjat számíthat fel. Ha Ön elektronikus úton nyújtotta be a kérelmet, az információkat széles körben használt elektronikus formátumban kell rendelkezésre bocsátani, kivéve, ha Ön másként kéri. A másolat igénylésére vonatkozó jog nem érintheti hátrányosan mások jogait és szabadságát.

A másolat kiadásának lehetőségéről, annak módjáról, esetleges költségeiről és egyéb részleteiről a Társaság az Ön kérésére tájékoztatást ad.

**Helyesbítéshez való jog:**

Ön jogosult arra, hogy kérésére a Társaság indokolatlan késedelem nélkül helyesbítse az Önre vonatkozó pontatlan személyes adatokat. Figyelembe véve az adatkezelés célját, Ön jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését.

**Törléshez való jog:**

Ön jogosult arra, hogy kérésére a Társaság indokolatlan késedelem nélkül törölje az Önre vonatkozó személyes adatokat, a Társaság pedig köteles arra, hogy az Önre vonatkozó személyes adatokat indokolatlan késedelem nélkül törölje, amennyiben bizonyos feltételek fennállnak. Többek között a Társaság köteles törölni az Ön kérésére személyes adatait, amennyiben a személyes adatokra már nincs szükség abból a célból, amelyből azokat gyűjtötték vagy más módon kezelték; amennyiben Ön az adatkezelés alapját képező hozzájárulását visszavonja és az adatkezelésnek nincs más jogalapja; vagy a személyes adatokat jogellenesen kezelték; avagy Ön tiltakozik az adatkezelés ellen és nincs elsőbbséget élvező jogszerű ok az adatkezelésre; a személyes adatokat a Társaságra alkalmazandó uniós vagy tagállami jogban előírt jogi kötelezettség teljesítéséhez törölni kell.

Ha az adatkezelés az Ön hozzájárulásán alapul, a hozzájárulás visszavonásának következménye:

A Társaság által kiírt pályázatokat (tenderek) érintő adatkezelés: Pályázók esetén az érintett nem jelentkezhet pályázatra.

Lehetséges töltőállomás üzemeltetők adatbázisa: Az érintett nem szerepelhet az adatbázisban.

A fentiek nem alkalmazandók, amennyiben az adatkezelés szükséges:

1. a véleménynyilvánítás szabadságához és a tájékozódáshoz való jog gyakorlása céljából;
2. a személyes adatok kezelését előíró, a Társaságra alkalmazandó uniós vagy tagállami jog szerinti kötelezettség teljesítése céljából;
3. a közérdekű archiválás céljából, tudományos és történelmi kutatási célból vagy statisztikai célból, amennyiben a törléshez való jog valószínűsíthetően lehetetlenné tenné vagy komolyan veszélyeztetné ezt az adatkezelést;
4. jogi igények előterjesztéséhez, érvényesítéséhez, illetve védelméhez.

**Az adatkezelés korlátozásához való jog:**

Ön jogosult arra, hogy kérésére a Társaság korlátozza az adatkezelést, ha az alábbiak valamelyike teljesül:

1. Ön vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy a Társaság ellenőrizze a személyes adatok pontosságát;
2. az adatkezelés jogellenes, és Ön ellenzi az adatok törlését, és ehelyett kéri azok felhasználásának korlátozását;
3. a Társaságnak már nincs szüksége a személyes adatokra adatkezelés céljából, de Ön igényli azokat jogi igények előterjesztéséhez, érvényesítéséhez vagy védelméhez; vagy
4. Ön tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy a Társaság jogos indokai elsőbbséget élveznek-e az Ön jogos indokaival szemben.

Ha az adatkezelés a fentiek alapján korlátozás alá esik, az ilyen személyes adatokat a tárolás kivételével csak az Ön hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.

Az adatkezelés Ön által kért korlátozásának feloldása esetén a Társaság Önt előzetesen tájékoztatja.

**Tiltakozáshoz való jog:**

**Ön jogosult arra, hogy a saját helyzetével kapcsolatos okokból bármikor tiltakozzon személyes adatainak a Társaság jogos érdekéből eredő kezelése ellen. Ebben az esetben a Társaság a személyes adatokat nem kezelheti tovább, kivéve, ha a Társaság bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az Ön érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.**

**A jogok gyakorlásának keretei:**

A Társaság indokolatlan késedelem nélkül, de mindenféleképpen a kérelem beérkezésétől számított **egy hónapon belül** tájékoztatja Önt az előbbiekben felsorolt jogaival kapcsolatos kérelem nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. A határidő meghosszabbításáról a Társaság a késedelem okainak megjelölésével a kérelem kézhezvételétől számított egy hónapon belül tájékoztatja Önt. Ha Ön elektronikus úton nyújtotta be a kérelmet, a tájékoztatást lehetőség szerint elektronikus úton kell megadni, kivéve, ha Ön azt másként kéri.

Ha a Társaság nem tesz intézkedéseket az Ön kérelme nyomán, késedelem nélkül, de legkésőbb a kérelem beérkezésétől számított egy hónapon belül tájékoztatja Önt az intézkedés elmaradásának okairól, valamint arról, hogy Ön panaszt nyújthat be az illetékes adatvédelmi felügyeleti hatóságnál (Magyarországon a Nemzeti Adatvédelmi és Információszabadság Hatóságnál; „**NAIH**”), és élhet bírósági jogorvoslati jogával. A NAIH elérhetőségei (Cím: 1125 Budapest Szilágyi Erzsébet fasor 22/C., Tel: +36 1 391 1400, Fax: +36-1-391-1410, Email: [ugyfelszolgalat@naih.hu](mailto:ugyfelszolgalat@naih.hu), Weboldal: http://naih.hu/).

A fenti információkat írásban vagy más módon – ideértve adott esetben az elektronikus utat is – kell megadni. Az Ön kérésére szóbeli tájékoztatás is adható, feltéve, hogy más módon igazolták az Ön személyazonosságát.

Az egyéb közigazgatási vagy bírósági jogorvoslatok sérelme nélkül, Ön jogosult arra, hogy panaszt tegyen egy felügyeleti hatóságnál – különösen a szokásos tartózkodási helye, a munkahelye vagy a feltételezett jogsértés helye szerinti tagállamban –, ha az Ön megítélése szerint az Önre vonatkozó személyes adatok kezelése megsérti a GDPR rendelkezéseit. Ön jogosult a hatékony bírósági jogorvoslatra a felügyeleti hatóság Önre vonatkozó, jogilag kötelező erejű döntésével szemben. Ön jogosult továbbá a hatékony bírósági jogorvoslatra, ha az illetékes felügyeleti hatóság nem foglalkozik a panasszal, vagy három hónapon belül nem tájékoztatja Önt a benyújtott panasszal kapcsolatos eljárási fejleményekről vagy annak eredményéről. A felügyeleti hatósággal szembeni eljárást a felügyeleti hatóság székhelye szerinti tagállam bírósága előtt kell megindítani.

Az Ön rendelkezésre álló közigazgatási vagy nem bírósági útra tartozó jogorvoslatok – köztük a felügyeleti hatóságnál történő panasztételhez való jog – sérelme nélkül hatékony bírósági jogorvoslatra jogosult, ha megítélése szerint a személyes adatainak a GDPR-nak nem megfelelő kezelése következtében megsértették a GDPR szerinti jogait. A Társasággal vagy annak adatkezelő vagy adatfeldolgozó partnerével szembeni eljárást a Társaság vagy az adatkezelő, valamint adatfeldolgozó tevékenységi helye szerinti tagállam bírósága előtt kell megindítani. Az ilyen eljárás megindítható az Ön szokásos tartózkodási helye szerinti tagállam bírósága előtt is.

Az ilyen per Magyarországon a törvényszék hatáskörébe tartozik. A bíróságok illetékességéről és elérhetőségeiről az alábbi honlapon tájékozódhat: www.birosag.hu

A törvényszék a Társaságot a tájékoztatás megadására, az adat helyesbítésére, korlátozására illetve törlésére, az automatizált adatfeldolgozással hozott döntés megsemmisítésére, az Ön tiltakozási jogának figyelembevételére kötelezheti. A bíróság elrendelheti ítéletének nyilvánosságra hozatalát oly módon, hogy a Társaság vagy más partnere és az általa elkövetett jogsértés beazonosítható legyen.

Ön kérheti a jogellenes adatkezeléssel (ideértve az adatbiztonsági intézkedések elmulasztását is) összefüggésben felmerült vagyoni vagy nem vagyoni kárának megtérítését a károkozásért felelős adatkezelőtől – így adott esetben a Társaságtól is – vagy az adatfeldolgozótól. Az adatfeldolgozó csak abban az esetben tartozik felelősséggel az adatkezelés által okozott károkért, ha nem tartotta be a GDPR-ban meghatározott, kifejezetten az adatfeldolgozókat terhelő kötelezettségeket, vagy ha a Társaság jogszerű utasításait figyelmen kívül hagyta vagy azokkal ellentétesen járt el. Ha a fenti személyek az Ön adatainak jogellenes kezelésével vagy az adatbiztonság követelményeinek megszegésével az Ön személyiségi jogát megsértik, Ön sérelemdíjat követelhet. A Társaság, annak adatkezelő vagy adatfeldolgozó partnere mentesül a felelősség alól, ha bizonyítja, hogy a kárt előidéző eseményért őt semmilyen módon nem terheli felelősség.